Com es van votar els pactes per a fer una direcció de quotes?
TEMA DEL DIA Rumb. Més enllà de les ferides que hagi pogut deixar pel camí, en el congrés del PDECat d'aquest cap de setmana hi ha hagut dues votacions que marquen el rumb del partit els mesos vinents i, per extensió, de bona part de l'independentisme. La primera, en clau interna, la del suport a la comissió delegada que s'ha d'encarregar de negociar la transició del partit cap a la Crida Nacional per la República de Carles Puigdemont. La comissió, integrada pels tres consellers empresonats, Josep Rull, Jordi Turull i Joaquim Forn, el conseller a l'exili Lluís Puig, el nou president del partit, David Bonvehí i la vice-presidenta, Míriam Nogueras, va ser aprovada amb el 94% dels vots, un percentatge molt superior al que va obtenir la direcció, que va ser del 65,27%, gairebé 30 punts de diferència. Les dues votacions demostren que les bases del PDECat estan a favor de la confluència amb la Crida de Puigdemont, però en contra dels pactes de despatx per a fer una direcció de quotes, que a més es va haver de votar com a llista tancada, cosa que no permet veure el suport que té cada membre de la direcció. Hauria estat interessant tenir aquesta radiografia.
a llista tancada